**projektas**

**reg. Nr. T-52**

**2.22. darbotvarkės klausimas**

**Pasvalio rajono savivaldybės taryba**

**Sprendimas**

**Dėl leidimo įsigyti tarnybinį lengvąjį automobilį**

2023 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 48 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, 12 straipsnio 1 dalimi, įgyvendindama Lietuvos Respublikos Vyriausybės 1998 m. lapkričio 17 d. nutarimo Nr. 1341 „Dėl tarnybinių lengvųjų automobilių biudžetinėse įstaigose“ (Lietuvos Respublikos Vyriausybės 2018 m. gruodžio 19 d. nutarimo Nr. 1332 redakcija) (su visais aktualiais pakeitimais) 5.2.1 papunktį, Pasvalio rajono savivaldybės tarybos 2017 m. spalio 25 d. sprendimo Nr. T1-232 „Dėl biudžeto asignavimų normatyvų Savivaldybės biudžetinių įstaigų tarnybiniam transportui nustatymo“ 1 punktą, Pasvalio rajono savivaldybės turto valdymo, naudojimo ir disponavimo juo tvarkos aprašo, patvirtinto Pasvalio rajono savivaldybės tarybos 2020 m. gruodžio 23 d. sprendimu Nr. T1-252 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“ (Pasvalio rajono savivaldybės tarybos 2021 m. birželio 23 d. sprendimo Nr. T1-124 redakcija) (su visais aktualiais pakeitimais), 8 punktą, atsižvelgdama į Pasvalio rajono savivaldybės administracijos Daujėnų seniūnijos 2023 m. vasario 27 d. raštą Nr. R2-20 „Dėl leidimo įsigyti automobilį“, Pasvalio rajono savivaldybės taryba nusprendžia:

1. Leisti Pasvalio rajono savivaldybės administracijai įsigyti tarnybinį lengvąjį automobilį, kurio vertė ne didesnė kaip 8 000 (aštuoni tūkstančiai) eurų be pridėtinės vertės mokesčio iš Pasvalio rajono savivaldybės biudžeto asignavimų, skirtų Pasvalio rajono savivaldybės administracijos Daujėnų seniūnijai.

2. Įgalioti Pasvalio rajono savivaldybės administracijos Daujėnų seniūnijos seniūnui organizuoti viešąjį pirkimą lengvajam automobiliui įsigyti ir pasirašyti visus su automobilių įsigijimu susijusius dokumentus.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus specialistė

Živilė Kripaitienė

2022-03-01

Suderinta DVS Nr. RTS-58

Pasvalio rajono savivaldybės tarybai

**AIŠKINAMASIS RAŠTAS**

**Dėl leidimo įsigyti tarnybinį lengvąjį automobilį**

2023-03-01

Pasvalys

1. **Sprendimo projekto rengimo pagrindas.**

 Pasvalio rajono savivaldybės turto valdymo, naudojimo ir disponavimo juo tvarkos aprašo (toliau – Aprašas), patvirtinto Pasvalio rajono savivaldybės tarybos 2020 m. gruodžio 23 d. sprendimu Nr. T1-252 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“, 8 punktas.

 **2. Sprendimo projekto tikslai ir uždaviniai.**

Aprašo 8 punkte nurodyta, kad tarnybiniai lengvieji automobiliai įsigyjami vadovaujantis Lietuvos Respublikos Vyriausybės nutarimu Nr. 1341 „Dėl tarnybinių lengvųjų automobilių biudžetinėse įstaigose“.

Vadovaujantis Lietuvos Respublikos Vyriausybės 1998 m. lapkričio 17 d. nutarimo Nr. 1341 „Dėl tarnybinių lengvųjų automobilių biudžetinėse įstaigose“ 5.2.1 punktu, nustatyti, kad iš savivaldybių biudžetų išlaikomos biudžetinės įstaigos ne brangesnius kaip 17 377 eurai (be pridėtinės vertės mokesčio) tarnybinius automobilius, turinčius ne daugiau kaip 5 sėdimas vietas, ir kitus tarnybinius automobilius, ne brangesnius kaip 26 065 eurai (be pridėtinės vertės mokesčio), gali įsigyti, nuomotis arba nuomotis pagal veiklos nuomos sutartį tik savininko teises ir pareigas įgyvendinančios institucijos leidžiamos, o brangesnius kaip 17 377 eurai (be pridėtinės vertės mokesčio) tarnybinius automobilius, turinčius ne daugiau kaip 5 sėdimas vietas, ir kitus tarnybinius automobilius, brangesnius kaip 26 065 eurai (be pridėtinės vertės mokesčio), – tik savivaldybės tarybos leidžiamos.

Šį tarnybinį lengvąjį automobilį įsigytų Savivaldybės administracija (naudotų Daujėnų seniūnija) vietoje automobilio AUDI 100, kuris Pasvalio rajono savivaldybės direktoriaus 2022 m. gruodžio 15 d. įsakymu Nr. DV-833 „Dėl Pasvalio rajono savivaldybės administracijos Daujėnų seniūnijos patikėjimo teise valdomo Pasvalio rajono savivaldybės turto pripažinimo netinkamu (naglimu) naudoti ir tolesnio jo panaudojimo“ pripažintas netinkamu (negalimu) naudoti ir bus parduodamas viešame prekių aukcione. Minėto automobilio techninė būklė nebeleido dalyvauti eisme, o remonto kaštai kelis kartus viršytų suremontuoto automobilio vertę.

 Tarnybinis lengvasis automobilis būtų perkamas Viešųjų pirkimų įstatymo nustatyta tvarka ir būtų skirtas Savivaldybės administracijos Daujėnų seniūnijai.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Lengvasis automobilis bus įsigytas viešojo pirkimo būdu iš Savivaldybės administracijos Daujėnų seniūnijai skirtų biudžeto asignavimų.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus specialistė Živilė Kripaitienė